Návrh

Komuniké

Vláda Slovenskej republiky prerokovala „Správu o plnení zámerov Koncepcie štátnej bytovej politiky do roku 2010 a Akčného plánu rozvoja bývania do roku 2005“, ktorú vzala na vedomie. 
 Konštatovala, že došlo k oživeniu bytovej výstavby a zámery Koncepcie štátnej bytovej politiky do roku 2005 s výhľadom do roku 2010 sa väčšinou plnia. Vláda schválila rámcové zámery bytovej politiky  na ďalšie obdobie a  aktualizáciu Akčného plánu rozvoja bývania do roku 2005. 
Materiál obsahuje vyhodnotenie plnenia zámerov koncepcie štátnej bytovej politiky od nadobudnutia jej účinnosti a vyhodnotenie plnenia úloh Akčného plánu rozvoja bývania. Cieľom materiálu je na základe uvedeného vyhodnotenia prijať opatrenia a úlohy na ďalšie obdobie, ktoré sú formulované v aktualizácii Akčného plánu rozvoja bývania do roku 2005 a sú zamerané na zlepšovanie legislatívneho a ekonomického rámca pre rozvoj bývania.